Kristian VIII

Kristian VIII (18. syyskuuta 1786–20. tammikuuta 1848) oli Tanskan kuningas vuosina 1839–1848. Sitä ennen hän oli Norjan valtionpäämies ja kuningas nimellä Kristian Fredrik muutamien kuukausien ajan 19. toukokuuta – 10. lokakuuta 1814, kun Norja oli siirtymässä tanskalaisten hallusta personaaliunioniin Ruotsin kanssa.

Kristian VIII nousi Tanskan valtaistuimelle 1839. Edellinen kuningas Fredrik VI oli Kristianin serkku, ja Fredrik V isoisä. Norjan valtakautensa aikana hän oli ilmaissut liberaaleja näkemyksiä. Liberaalit piirit toivoivat hänen antavan maalle perustuslain ja siirtyvän itsevaltiudesta moderniin perustuslailliseen monarkiaan. Tanskan kuninkaaksi noustuaan hän oli kuitenkin paljon konservatiivisempi ja suostui vain vähäisiin hallinnollisiin uudistuksiin.

Kristian meni vuonna 1806 naimisiin serkkunsa Charlotte Frederikke af Mecklenburg-Schwerinin kanssa, ja heille syntyi poika, myöhempi kuningas Fredrik VII. Avioliitto purettiin, kun paljastui, että Charlottella oli suhde sveitsiläisen säveltäjän kanssa. Kristian meni naimisiin toisen kerran 1815 Caroline Amalie af Augustenborgin kanssa, ja liitto oli onnellinen mutta lapseton.

Katso myös 
Eidsvollin kansalliskokous

Lähteet

Aiheesta muualla 

Norjan kuninkaat
Tanskan kuninkaat
Norjan käskynhaltijat
Vuonna 1786 syntyneet
Vuonna 1848 kuolleet